'n Reuse kinkel – Lekkervurigeaffêre
'n Reuse kinkel
Date: February 14, 2018Author: Lekkervurigeaffêre 124 Comments
Na Perdebytjie met haar zoem-zoem die bye probleem by Toweropstal sorteer het, gooi sy wraggies die bal hier na my kant toe. Dinge vorder by Toweropstal, maar met rukke en stote. Daar is soveel los drade in ons perfekte misdaadplan. Ek sukkel om by te hou so van ver af.
Soos al die towerinne het 'n mens se persoonlike lewe ook maar 'n invloed op jou misdaadplanne. Ek verwonder my hoe Al Capone en diesulkes en die Guptas hulle diewery en boewery gepleeg kry met familie, siektes, gevoelens en so meer ook in die spel.
My Rots is geopereer en moet 12 weke in 'n nekstut leef, daar is twee besighede om aan die gang te hou. Dankie tog vir Bab en Mielie en Wy – wat sal ek sonder die kinders maak? Rots het ons gister groot laat skrik, maar dankie tog die krisis was toe dat sy nekstut skeef vasgemaak was, en dit het sy nek vreeslik laat pyn… praat van 'n vaal vaalentyn. Ag ja, en dan wil JZ nou ook nie mooi speel en ons land die beste Vaaltyn ooit gee nie. Rerig, bedank en vat jou houe, man.
Maar genoeg, ek het vanoggend vroeg in Polokwane weggetrek en sal vanaand laat by my Karoohuisie Great Expectations in Graaff-Reinet oorslaap. Dis 'n lang skof, maar ek wil so gou ek kan by Toweropstal uitkom. As alles na plan verloop sal ek more so teen etenstyd daar wees. Hoop daar is van Toortsie se lekker kos oor.
Geheime boodskap aan al die towerinne: (Highlight) moenie dat Abrie en Storieklong die kry nie. Ek is lankal in George, saam met Hester. Ons vermoed al geruime tyd dat Abrie se storie van die skoorsteen en die kelder en die goud, 'n storie is om ons die fokus van aandag te maak sodat hy en Storieklong by die ware ligging van die goud uit te kom.
Daarom is Hester kamtig Las Vegas toe, en ek het so lank uit die spel gebly. Ons hou sake fyn dop. So trots op die towerinne wat vir Storieklong bespeur het en hom die wyk laat neem het. Kyk hoe vinnig na Storieklong uitgevang is, het Abrie kamtig teruggedraai om te gaan herstrategeer.
Wat niemand weet nie, is dat Scrapy se drone ge"hack" is. Hy het sonar allerlei vermoëns wat van ver af beheer kan word. So het ons al vasgestel dat daar wel 'n kelder is, maar daar is net 'n klein kissie en 'n geraamte te vinde. Is dit die moeite werd om die kelder binne te gaan – miskien is daar waardevolle inligting wat ons kan help om die goud op te spoor? Sê nou dit is Abrie se Oupagroot? Sê nou dit spook in die kelder?
Danksy die Drone is 'n geheime boodskap onderskep – ons vermoed dit is tussen Abrie en Storieklong. Ons sal dringend dit moet ontsyfer voor ons verder aan 'n aksieplan kan dink. Help my dit ontsyfer voor ek en Hester en Rondomtalie en Christa by julle aansluit. Sorg asseblief dat julle almal daar is teen 12h00 more. Hou die opstal en die stasie en die grootpad met valkoë dop. Sonell– gaan in sniper mode as dit moet. Wees versigtig.
ONTSYFER VOOR 12h00 15 Februarie 2018. (Miskien is JZ ook al weg…)
Hier is die nota wat ook ontsyfer moet word.
WRV EILFNVMHV RH TVUOLFH. SFOOV YVHVU MRV LMH KOVVT WRV KVIUVPGV
WRV TLFW RH YB HPRNNVOPIZMH HGZHRV RM WRV DZGVIGVMP.
DZT WZG SFOOV RM PVOWVI ZUHZP WZM OZZR LMH TLFW VM OZZG DZZR.
(Jinne ek hoop die manne kan spel…)
Hierdie is reusagtig, en ek is onderweg en wendings en kinkels maak die lewe interessant. Sorg dat julle almal laat weet julle sal teenwoordig wees. Sal more as julle almal terugvoer gegee het, 'n plan van aksie blog pos met 'n genomineerde wat die saak verder moet voer.
Previous Previous post: Maandag gekanselleer
Next Next post: Gaan weg asseblief, ons is nie soos jy nie, ons is soos hy.
124 thoughts on "'n Reuse kinkel"
Sodra een van julle mede-misdadigers hierdie geheime boodskap ontsyfer het, en ek moet dalk oor iets ingelig word, laat weet my. Op die oomblik is ek weer besig om uit te pass van moegheid, sien glad nie reguit nie. Môre oggend hier teen drie-uur is ek weer katjie van die baan…
Moenie jou Vaaltyn opmors nie. Daar is tyd tot more 12h00. Lekker rus
Ek sê niks, maar dis alles 'n komplot! Tipies…sekere mense doen al die harde werk en ander sleep Dubai toe met sakke vol geld!
Maar vooriut weet is vir ons 'n geleentheid om te seëvier, ons gaan nie uitstel nie…hehe
!!!!! Nou wat nou, Perdebytjie! Gelukkig hou ons môre vergadering.
Sjoe,dit gaan 'n gemors afgee as niemand hierdie kode kan ontsyfer nie!
Kyk moi, alles wat nodig is is in die blog…;)
Ek het seker nou weer onoplettend gelees…nie goed op skool gewees met begripstoets nie!
kyk na alles….
DAAr Is nIE klInkErs In ElkE wOOrd nIE… sO hOE Op AArdE kAn dIt wOOrde UItmAAk? Grieks kan ek nie lees nie!!!
Die oplossing is voor jou oë. Kyk na alles op die blog….🙃
Kyk boaan die blog is die sleutel.
Ek sal nou nie die geheim weggee nie, maar sekere mense gaan les opsê as ek my bye op hom/haar loslaat! Die twee pofadders is ook ingesluit!
Ek ix bly jy lees slim…
Jy en Hester is kop in een mus, maar ek moet toegee dis baie slim en as dit nie so aan my sak geraak het nie, baie snaaks!
Ons het vergoeding vir sakke wat geraak is. Filmregte en roem
Agter tralies?…julle rugstekers!
Nee man, ons jy ingesluit, gaan saam vir ander peanuts voer. Bêre daai angel. Jy moet rustig wees.
O ek sien, julle het natuurlik my wa nodig, nou is ek goed genoeg!
O! Is dít die storie?! Vabonde!
More kry ons ons eiers gelê en is hopelik klaar die hoenders in, sodat ons hulle kan uitoorlê
Ek wonder net of daardie briefie nie geplant is om ons aandag weer eens af te lei nie. Ek is nou so dors vir water …
O no honour among thieves. Ons gaan misluk as ons tipies elkeen alleen wil staan…
Nee, maar ons staan saam. Ek dink net daar moet ondersoek ingestel word. Alleen kan ons nie staan nie.
Ek wou eintlik net 'n clue gee. 😁
Jy is slim, laat die ander bietjie oefen…
Ook so gedink.
Ek sien nou jy is nie deel van die komplot nie. Ons moet saamstaan om die skelms te uitoorlê!
Tyd vir oopkop dink is hier.
Wat maak ons nou met hulle? Lyk my dit gaan tog op moord uitloop.
Moord is erg, ek dink in die kelder toegesluit met bietjie buit, 'n slang of twee en dan oproep polieste toe….
Dink jy ons gaan op die einde darem die goud ook kry…. nie net vergelding nie?
Ek sê mos, hulle word met bietjie buit gelos. Ons kan nie die Krugerskatte nou vir die land los nie. JZ is nog nie weg nie en netnou wil CR buffels koop. Dink ons mik vir rykdom, met bietjie Robin Hood, roem en salige aftrede.😉
En ek wil nie nou meer moord pleeg nie, dit was laas week. Hierdie week wil ek lewe en liefhê.
Dan laat ons hulle effens ly en goeie prokurasie kry….😉
Ooooooo daar oorskat jy my IK heeltemal… my mooi glimlag kan my ook nie red nie
Nee! Waar en hoe het jy hierdie boodskap onderskep? *skok* Nee, eintlik skok dit my ook nie regtig nie. Sonell, ek gee nie regtig om as jy 'n ou moordjie of twee pleeg nie (Toortsie, hou op om jou mind te change). Ons kan altyd 'n lykie of twee in die water wegsteek – vra vir Seegogga, sy sal weet.
Ek het heeltyd geweet iets is nie pluis nie…jou kuier in Vegas…jy het die Gryptas daar ontmoet. Ek het vasgestel hulle het jou hotel en casinokostes betaal!
Perdebytjie, jy is te opgeklits. Wees kwaad vir die manne…
Ek besef hulle is die ware skelms, maar die feit dat ek Hester aanval, is net soos die Engelse sê, 'n "decoy". Dis solank deel van my strategie om hulle gerus te laat voel. Dán slaan ons toe!
Ha! Alweer die wantroue. Ek gaan vandag daar wees teen laatmiddag, sodat ons mekaar in die oë kan kyk. Dan sal jy die volle waarheid hoor.
Onthou dis deel van my "decoy" om jou aan te val. Dit hou die manne salig onbewus dat ons weet van hul rugstekery!
Ah! Nou verstaan ek. Dink jy hulle lees almal hier?
Die manne is stil..ek dink nie hulle lees hier nie. Die vrouens sal seker weer lees as die volgende opdrag verskyn.
Almal sit en naels byt.
Properse misdadigers vertrou NIEMAND nie!
Dis waar nè? 😊
Ek is 'opgegear' vir die aanval! Draf op die oomblik sommer om en om die plaashuis om fiks te voel…
Haha. Ek sit en skommel agter op 'n plaasbakkie en sal seker laat vanaand daar wees. Hou vir my 'n slaapplekkie uit.
Jou bed is opgemaak. Kan nie wag dat jy hier aankom nie, vandag is ek ietwat alleen. Weet nie waar die ander is nie.
Hoop nie hulle het bang geword en weggehardloop nie, of nog erger, met die vyand gaan heul nie.
Mind change is deel van my mondering! Ek kan nie help nie! Moord is darem vreeslik erg, en nou met die gezoem van die bye wat weg is, wil ek in elk geval net fees vier. Ek dink ons braai vanaand se polisievleis op en brand die vure hoog en drink sjampanje. Vir die polisie hou ons 'n bring en braai.
'n Tjoppie klink heerlik. Ons maak die polieste dronk en hou jolyt.
Ek dink ook so en dan fluister ons sommer 'n paar goedjies in hulle ore.
*skok* watse "goedjies" – hou liewer 'n paar R100 note byderhand.
Hester, liewer "sweet nothings" fluister. Zumpie het ge zokoff, die manne maak huis skoon, laat ons nou nie met omkopery in die dinges beland nie.
Ha! Banggat. Jy wil goud steel en money laundering wette oortree maar skrik vir omkopery?
Jong, sommer so van sekere manne hier rond!
Ok, ek is klaar in sniper mode. Nou moet ek net eers gaan slaap anders kan ek nie hierdie boodskap ontsyfer nie.
Lekkervurig, ek is gereed vir aksie. Daai blerrie twee mans! Tweegesigte! Skelms! Misdadigers! Dat Abrie hom nou so heilig gedra het, en dan skaar hy hom by DIE STALKER! Rondomtalie, bring nog slange saam, dis ok. Ons sluit daai twee mannetjies eers toe saam met die vipers, en daarna kan Sonell oorneem.Christa behoort ook ñ paar martel-idees te ken, met dié dat sy vir lank in Thailand was. Daardie land se tronke ken nie genade nie.
Hoe gaan ons hulle daar kry? Gaan ons hulle tuis oorval en ontvoer? Gaan ons hulle mislei en oorval as hulle die goud klaar gelaai het? Hoe kry ons die Vanhelsdingen uit die pad om Klong by te kom? Het iemand al gaan kyk of die goud in die watertenk is? Het iemand dit nie al gegaps nie? Of hou julle wag. Skuus dis maar so in die ry dat die vrae by my opkom.
En Coetzee het ook heeltemal van die asrdbol af verdwyn. Is dit nou 'n seksistiese besigheid hierdie? Die manne teen die vroue? Gmf! Hell hath no fury …
Jip. Hell hath no fury…!
Sjoe, die Vanhelsdingen poppie. Vir haar is ek skrikkerig. Storieklong is geen probleem nie, ons oorval hom en gryp hom aan sy lang baard. Dan is hy magteloos. Abrie is die probleem. Hy is slinks…Maar ek is nie goed met planne uitdink nie, dis julle deel. Ek en Wegkruipertjie het ingeduik, maar toe oorval ń vrees my, en ek gryp haar blou hare vas, klou aan haar…en toe versuip sy amper…Toe raak sy boos en jaag my uit. So ek weet niks. Weet nie of daar goud is nie, weet ook nie waar sy nou is nie…
Storieklong het kontak gemaak. Gaan kyk watse dreigemente lê op my laaste post… Ek gaan moet undercover gaan. SARS en ek se pad is nie goed nie.
Dryf sy nie dalk daar rond in die tenk tussen al die goud nie … ?
Mmm. Ek is te bang om te gaan kyk. Ek doen nie goed met mense wat ronddryf nie!
Nee, ek ook nie 😨 Ek glo nog aan spookstories.
Ons het moeilikheid!
Is scrapy daar met haar ghostbustermasjien?
Sy is nêrens. Maar Storieklong het hier by Lekkervurig se skrywe opgedaag…
O hel, ek gaan kyk – jy wou mos STIR!
Ek kruip solank in die kleinhuisie weg…Wanneer is jy hier. Ek het ñ regsadvies nodig! Storieklong het groot merakkas gemaak.
Kalmte suster, kalmte. Kom ons verbind telepaties en dink almal saam, soos een orgasme … ek bedoel organisme.
!!!!!!!!!!!☺☺☺☺☺☺☺☺ Mooi. Een orgasme. Ek stem saam, dit kan werk.☺☺☺
Ons vrouen weet mos van daai ding, veral rondom Vapentynsdag!
Ek lê met 'n lap op my voorkop…. moet oor die skok kom. Dat die boss nou so 'n groot kroek is…. het ek nie verwag nie. Heeltyd nog geglo hy is edel van inbors. Wil net hê wat naregte aan him behoort…. en is so gaaf om dit met ons te deel. Hoor Hester is vanaand hier?
Kameel, SARS soek my. En die tv is oppad! Ons moet aangetrek kom!!!…
Skaam Storieklong dat hy belangrike Misdaad gesprekke op jou Vaaltynblog inskrywing post-
Die uil! Hy bluf jou Una.
Una na gisteraand se opkikkery kan jy voor die tv gaan shine. Weet nie waar die kamtige geld vir die Kinderfonds vandaan gaan kom nie…. ons het nog g'n goud gekry nie. Om 'n mens se drome nou so voor jou oë te sien verdwyn vat aan 'n mens.
Ek weet! Ek het al klaar geteken vir die villa…!
Ek sê nou vir jou hierdie wêreld gaan na dese te klein wees vir ons. Ons gaan van oos tot wes gesoek word….. en daar gaan seker nog 'n losprys op ons koppe ook wees. Ek is g'n lus om in 'n tronk te gaan sit na soveel drome nie.
Ek het ñ ontsnap roete vir ons in plek, Kameel. Niemand gaan tjoekie toe nie.
My skoonsus, https://virgoc676196113.wordpress.com/2018/02/14/testing-testing/ daar in Dubai, sy staan reg.
Op die oomblik voel ek soos sy oor wiskunde. Clueless!!!
Kom sê vir my baai, ek kruip in die kleinhuisie weg.
Ons almal kruip vandag weg!!! Dat dié brief ons nou so platgeslaan het. Ek wens Toorts wil nou die polisie onthaal…. ons kort aksie.
Oeeeee. Weer ñ paartie! Dié keer met ons polieste outfits…!!!!! Ag ok, ek bly nog ñ rukkie. AANGESIEN ALMAL MY NOU SO GAAN MIS.
Ek is al skommelend op pad met 'n meltrokkie. Ook maar goed ek lakteer nie meer nie, anders het ek vanaand daar aangekom met 'n emmer vol melkskommels.
😀😀😀😀 Ai uiteindelik iets om oor te lag!!! Sien uit na jou koms!!!
O, jy is ekstra skêrp so agter op daai trokkie!
Watter geure het jy alles? 😂
vanilla, raspberry en tjoklit
Ek sien jou al Hester!😂😂
Wegkruipertjie, waar is jy? Scrapy sal jy daai drone daar by die stasie laat gaan loer? Ons kan so kyk of iets of iemand in die tenk ronddryf. Ek het so spesmaas met die min van ons aan die gesels dat hier slange in die gras is. Sonell loer bietjie deur die teleskoop van daai geweer van jou.
Die Uile was hy heel gunsteling leesstof toe ek nog landcruisers met my baard kon brei, so dis 'n hengse kompliment om so genoem te raak.
Of Plasie nou saammet die visse gaan loop swem of nie, dit maak nou nie saak nie. Daai polisie taakspan het immers ook op my geskiet toe hulle oppad was om al my vrinne te gaan arresteer en ek hulle op 'n dwaalspoor gelei het.
Ek hoop regtig julle is netjiesgemaak teen die tyd wat die Teevee mense daar by Toweropstal aankom om die trustees van die nuutgestigde Toweropstal Kindersfonds af te neem vir die 7uur nuus. Weet julle dat dit die grootste enkele welsynskenking in mense heugenis is wat julle gemaak het? Ek is so trots dat julle my blogvrinne is, en veral vir Una wat al die onderhandelings met SARS en die kinderfonds mense via e-pos gedoen het.
O ja. Die huilgenoot en Hanlie Retief van die Rapport wil ook asb 'n onderhoud hê
Ek moet gaan…My container is amper klaar gelaai. Die tv, SARS EN Hanlie Retief? En Huisgenoot? Dan praat ek glad nie van al die skuldinvorderaars wat op my spoor is nie!
Tel jou woorde Una! 😱
O sh… wat gaan hier aan? Ek dink my melklorrietjie het 'n pap wiel – gaan nou eers moet aftrek om die wiel om te ruil.
Hester…. maak dat jy hier kom… jy is die een wat vir my bly sê het hou die taak voor oë. As ons nou die hasepad kies gaan ons nooit weet of daardie goud nie nog in die kelder lê nie. Is daar nie iemand met 'n kop op hulle skouers wat ons uit die penarie kan red nie?
Ek kan en sal lees hieronder L…
Ek is nou so ontstig ek het amper jou regte naam gebruik Kameel!
Verwerp hierdie leuns
Boss!!!! Hoe bly is ek om van jou te hoor. Ek konnie glo dat jy ons so in die rug sal steek nie. Daar is lig in die tonnel.
Daar is Kameel daar is (maar ek hoop nie dis 'n trein se lig nie)
Het Lekkervurig nie gister gesê sy gaan vandag aksieplanne voorlê nie? O, ek sien sy het nou saam met my gearriveer – sien jy die stof van my melktrokkie? Ek's nou daar, dan kan ons hoor wat sy te sê het.
Met die fokus wat ek op St Vatentyn geplaas het (soos dit enige ware man betaam) en ander strategiese belange vandag wat my aandag geverg het vandag, kon ek nou eers by hierdie skrywe uitkom. My eerste gedagte was om lekkervurig te komplimenteer dat sy in kode haar opdragte gee. Met die Guptas wat arresteer word en hulle nommeer vvm wat nie meer nommer vvm nie, lyk dit of die Valke hulle werk begin doen en moet ons dit moeilik maak vir diegene wat ons sou wou dwarsboom.
Maar o wee, die affere ag ek bedoel Lekker vurige affere het bepaald baie by die Guptas geleer. Misinformasie en vals nuus. Dit is mos nou duidellik dat die skrywe vervals is om van die toneel af weg te kry (nie dat ek op die toneel is nie). Eendragt maakt magt staan op die Krugermunte nie Affere veroorsaak affere nie. Die perfekte misdaad emails is definitief 'n vervalsing.
Dames ek voel diep seergemaak ons moet eengesind saamwerk. Daar is genoeg goud om met mekaar te deel en dan kan ons almal kollektief ons voete (en tonge en vingers wat tik) van klei in goud verander. Verwerp hierdie skrywe vir wat dit is, 'n egoistiese poging om onmin te saai. Ek weet nie van Hester nie maar hierdie affere moet ons dophou.
Wanneer dit by misdaad kom, vertrou ek nie eers myself nie. So Abrie, ek hou jou soos 'n valk dop.Waar daar 'n rokie trek, is daar 'n vuurtjie!
Met die fokus wat ek op St Vatentyn geplaas het (soos dit enige man betaam) kon ek nie gister en ander strategiese belange vandag, kon ek nou eers by hierdie skrywe uitkom. My eerste gedagte was om lekkervurif te komplimenteer dat sy in kode haar opdragte gee. Met die Guptas wat arresteer word en hulle nr 1 nie meer nommer 1 nie, lyk dit of die Valke hulle werk begin doen en moet ons dit moeilik maak vir diegene wat ons sou wou dwarsboom.
Maar o wee, die affere ag ek bedoel Lekker vurige affere het bepaald baie by die Guptas geleer. Misinformasie en vals nuus. Dit is mos nou duidellik dat die skrywe vervals is om van die toneel af weg te kry (nie dat ek by die toneel is nie). Eendragt maakt magt staan op die Krugermunte nie Affere veroorsaak affere nie.
Dames ek voel diep seergemaak ons moet eengesind saamwerk. Daar is genoeg goud om met mekaar te deel en dan kan ons almal kollektief voete (en tonge en vingers wat tik) van klei in
Rerig Abrie skaars 19 minute terug – nou kom saai jy juis onmin, . Alles reg. Jy praat darem mooi van iemand waarmee jy nog net 5 sinne gepraat het. Pffft. Hoop ek stel jou diep teleur. My ego is heel goed gebalanseerd dankie. Ek post en tag binne die volgende halfuur – moet net eers my gevangene gemaklik kry.
Diep diep teluergesteld
Oo… skruwe rand
weer het jy dit reggekry
om my hoop
oor die rand te stoot
en na benede
te laat val
telkens moes ek oorbegin
om struikelblokke te oorwin
my kragte dreineer
deur tydlose duur
oor felbrandmuur –
met 'n vaste wil
om tot hier te klim (Dricky Beukes)
Jammer die skrywer van gedig is Driekie Grobler nie Beukes nie
Driekie Beukes het mos sulke ligte novelles geskryf….hehe
Niemamd kan Die Perfekte Misdaad beskuldig dat nie 'n ligte novelle is nie. As die eers geprint is vermoed ek dit gaan swaarder as 'n Kanselbybel wees!
Ons is al by 40000 woorde verby. Jy het 'n punt beet. Ons moet nou op die nuwe post op linkz verder praat. Hester sê so. Sweepklap!
http://www.inlinkz.com/displayurl.php?id=35250383 – julle kan gaan lees en post. Die egoïs is klaar geskryf…en julle ook hier. Pffft.
Die volgende blog is gepubliseer – trek asseblief oor na Lekkervurig se Eendrag maak mag en Toortsie, die bal is nou in jou … uhm court / baan / wat jy dit ookal noem.